હાર્દિક પટેલે ભાજપ પર પ્રહારો કરતાં કહ્યું હતું કે, કોંગ્રેસ બંધારણીય અનામત આપવા તૈયાર છે. ભાજપ એ જવાબ આપે કે અશોક ગેહલોત સાથેના સીસીટીવી લીક કઇ રીતે થયા? ભાજપને દાંવ ઉંધો પડ્યો છે. નોટબંધીની વાત કરતા લોકો પાસે આટલા બધા રૂપિયા ક્યાંથી આવ્યા? રેશ્મા અને વરુણ પટેલ પર પ્રહારો કરતાં તેમણે કહ્યું કે, એ લોકો સમાજને તોડવાનું કામ કરી રહ્યાં છે. આ ઉપરાંત સોમવારે રાત્રે હાર્દિકે ટ્વીટ કરતાં લખ્યું હતું કે, હું પાર્ટીનો નહીં, જનતાનો એજન્ટ છું. જનતા જ મારું ભવિષ્ય નક્કી કરશે. અમારી લડાઇ ચાલુ રહેશે. તો રેશ્મા પટેલે હાર્દિક પર આરોપ લગાવતાં કહ્યું હતું કે, હાર્દિકની પોલ ખુલી ગઇ છે, તેનું ષડયંત્ર ખુલ્લું પડ્યું છે અને આમ છતાં તે રાહુલ ગાંધીને નહીં મળ્યા હોવાનું રટણ કરી રહ્યાં છે.